Mi nga tasleḍt i yiferdisen n tegnit tasiwlant, nerna-d kra nniḍen i yesselḥawen tasiwelt, am wadeg, anda i t-nufa deg wungal yeqqen ɣer tilawt, d imukan i yettwassnen ugar. Akud, yella-d s telqayt, s swayeɛ d dqayeq, d wussan d yiseggasen. Iwudam tessegza-ten-id temsawalt s telqayt, ama s uglam ama s usegzi n wayen i asen-d-yezzin, nessaweḍ nebḍa-ten ɣef yiwudam igejdanen, d yiwudam inaddayen.